Az MSZP nem korlátozná az dohányárusító helyek számát
Az MSZP azt kérte, a trafiktörvénynek csak azok a rendelkezései lépjenek életbe július 1-jén, amelyek a fiatalkorúak cigarettához jutását gátolják. A költségvetési bizottság elutasította a javaslatot.
Elutasította a  parlament számvevõszéki és költségvetési bizottsága hétfõi ülésén  Mesterházy Attila és több szocialista képviselõ javaslatát, hogy a  dohányzással összefüggõ egyes törvényeket módosító elõterjesztésnek  egyelõre csak az egészségvédelmi része lépjen hatályba, a  koncesszióval kapcsolatos szabályok viszont ne.  
A szocialista képviselõk a dohánykoncesszió körüli ügyeket  botrányosnak nevezve azt kérték, hogy a kormány alkosson világos  szabályokat a koncesszióra. A kormánypárti képviselõk  visszautasították, hogy bármilyen botrány lenne.  
A törvényjavaslatot jegyzõ fideszes képviselõk közül Papcsák  Ferenc azt vetette fel, hogy a szocialista módosító indítvány  házszabályellenes, mivel negatív jogalkotást jelent, hiszen egy  elfogadott szabályról utólag közli, hogy egy része nem léphet  hatályba. Nyikos László (Jobbik) bizottsági elnök ezt a vitát azzal  zárta le, hogy a parlament jogi szakértõi nem jelezték, hogy  házszabályellenes lenne a módosító indítvány.  
Az ellenzéki képviselõk felvetették, hogy ha a koncesszió körül  valóban nincs botrány, akkor miért nem hozzák nyilvánosságra a  pályázatokat és azok értékelését. Az Országgyûlés ugyanis a múlt  héten ennek megtiltásáról rendelkezett - fogalmaztak.  
Boldvai László (MSZP) arról beszélt, hogy a dohánypiac évi 500  milliárd forintra becsülhetõ. Szerinte az, aki három koncessziót  nyert, az évi 50-60 millió forint tiszta haszonhoz jut, amely a 20  évnyi koncesszió alatt egymilliárd forintot tesz ki. Szocialista  politikusok az ülésen azt is felvetették, hogy a nemzeti  dohányboltok "fideszes aláírásgyûjtõ-helyek" lesznek.  
A bizottság a módosító indítványt elutasította, miután csupán a  négy MSZP-s képviselõ, egy független és a jobbikos bizottsági tag  szavazott igennel. 
Elõzmények:
Törvényjavaslatot nyújtott be a parlamentnek az MSZP, azt  kezdeményezve, hogy a trafiktörvénynek csak azok a rendelkezései  lépjenek életbe július 1-jén, amelyek a fiatalkorúak cigarettához  jutását gátolják.
Harangozó Tamás kijelentette: a trafikbotrány az állami korrupció jelképe, a dohányboltpályázatokkal a Fidesz saját klientúráját jutalmazza. 
Harangozó Tamás, a szocialisták frakcióvezetõ-helyettese hétfõi sajtótájékoztatóján elmondta: javaslatuk lehetõvé tenné, hogy a jelenleg cigarettát árusító nagyjából 40 ezer üzlet - az említett szigorítások életbe léptetésével - a jövõben is foglalkozhasson dohánytermék-kiskereskedelemmel, vagyis az nem minõsülne állami monopóliumnak.
Orbán Viktor pénteki rádióinterjújában azt mondta, a kormány keresi a jogi lehetõséget arra, hogy azok a trafikosok, akik eddig dohánytermék-kiskereskedelembõl éltek, ne veszítsék el megélhetésüket. Harangozó Tamás közölte: javaslatuk éppen ezt a célt segítené, a Fidesz azonban nem támogatta a házbizottságban, ami szerinte azt bizonyítja, hogy a miniszterelnök csak hitegette a pórul járt trafikosokat, ám a kormánynak valójában fontosabbak "a fideszes haverok mint az egyszerû kiskereskedõk".
trafik trafikpályázat MSZP trafiktörvény